[{"text_idx": "#000003", "text": "Fi a'r MislifMae llawer o bobl yn gweld mislif fel newid mawr mewn bywyd i fenywdod. Mae hyn yn gallu bod yn sefyllfa eithaf ofnus i ferched ifanc oherwydd fel arfer dy\u2019ch chi ddim yn ei ddisgwyl. Weithiau pan rydyn ni\u2019n cael ein mislif cyntaf, mae hi\u2019n anodd ei adnabod yn syth.Pan ges i fy mislif cyntaf, roeddwn i mewn gwersyll haf yn Nyfnaint! Dwi'n cofio meddwl fy mod i wedi cachu fy hun \ud83d\ude02.Ar y pryd, do\u2019n i ddim yn gwybod fod hyn yn ymateb cyffredin wrth weld eich mislif cyntaf, ond mae hi'n normal iawn i weld gwaed brown yn dechrau eich cylched, dim ond gwaed hen yw e.Wnes i stryglo dweud wrth Mam fy mod i wedi dechrau fy mislif, oedd gen i deimlad enfawr o embaras, ond ar o\u0302l iddi siarad a\u0302 fi a dangos i fi sut i ddefnyddio'r eitemau cywir, teimlais yn llawer mwy cyfforddus.Mae eich mislif cyntaf yn cymryd bach o amser i ddod yn gyfarwydd ag e. Ond ar o\u0302l cwpwl o fisoedd mae'n hollol normal.Normaleiddio!Mae miliynau o fenywod wedi bod yn cael eu mislif ers cannoedd o flynyddoedd ac mae\u2019r gymdeithas dal heb ei normaleiddio. Mae mislif yn achosi cymaint o anghysur i fenywod yn barod, mae ychwanegu stigma amdano yn hollol annheg ac mae angen cael ei ddatrys.Un cam mawr at normaleiddio mislif fydd cael gwared ar bris eitemau fel pads a tampons. Byddai hyn yn galluogi i bawb cael mynediad at yr eitemau sydd eu hangen arnom a bydd hyn yn cyfrannu'n fawr at normaleiddio mislif.Yn ogystal a\u0302 hyn, byddai mwy o drafodaethau am ein mislif mewn ysgolion, ar wefannau cymdeithasol ac mewn erthyglau yn gwneud gwahaniaeth mawr am y byddai hyn yn cyfrannu at leihau'r tabw\u0302 o amgylch mislif menywod.Ymwybodol o EndoEndometriosis yw cyflwr lle mae meinwe (tissue) tebyg i leinin yn y groth yn dechrau tyfu mewn adrannau fel yr ofari ac y fallopian tubes. Mae Endometriosis yn achosi poenau difrifol sydd yn gallu rhwystro merch rhag gwneud gweithgareddau dyddiol.Mae\u2019r cyflwr hefyd yn gallu achosi poen wrth ddefnyddio'r ty\u0302 bach a maes o law mewn bywyd, cael rhyw.Yn ogystal, mae Endometriosis yn gallu achosi salwch, rhwymedd a thrafferthion wrth feichiogu. Mae\u2019n gyflwr anodd iawn ac mae\u2019n bwysig i fod yn ymwybodol ohono.Os ydych yn gweld symptomau yn ymddangos, siaradwch a\u0302 doctor.Stigma ac annhegwchMae llawer o stigma pan mae\u2019n dod at fislif sy\u2019n gallu gwneud i ferched teimlo cywilydd yn ystod eu hamser o\u2019r mis. Mewn rhai diwylliannau maent yn derbyn hyn mewn ffordd eithafol iawn, sydd yn achosi camdriniaeth a gostyngeiddrwydd ofnadwy.Mae hi\u2019n anodd credu ein bod yn 2021 ac mae'r fath yma o driniaeth yn dal i fodoli.Rydw i\u2019n cyfri fy hun yn lwcus iawn fy mod i ddim yn derbyn y fath yma o annhegwch.Mae\u2019r stigma rydw i'r fwyaf cyfarwydd gydag e yn dod o ddynion mewn cymdeithas sydd wedi creu camdybiaethau am sut mae mislif yn effeithio menywod.Faint o weithiau wyt ti wedi clywed, \u201cWww wyt ti ar dy fislif?\u201d gan ddyn pan nad wyt mewn hwyliau arbennig? Dwi wedi colli cownt. Mae llawer o ddynion yn defnyddio geirfa fel hyn er mwyn priodoli emosiynau cryf menyw pan mewn gwirionedd, teimlo emosiynau hollol normal ydyn ni. Mae\u2019r sylwadau yma yn gallu gwneud i ni deimlo fel bod ein teimladau yn annilys, yn enwedig pan rydym yn ei dderbyn gan bobl sydd methu deall beth yn union rydym yn mynd trwyddo.Yn o\u0302l hanes roedd dynion yn meddwl bod y groth yn gwneud menywod yn afreolus ac yn wyllt, yn amlwg mae\u2019r stigma yma yn dal i fwydo mewn i\u2019r gymdeithas heddiw.Er bod mwy o drafodaethau ac ymwybyddiaeth yn cael ei rhoi allan i\u2019r gymuned trwy gyfryngau cymdeithasol, mae yna dal llawer o stigma a thriniaeth annheg dros y byd sydd angen cael eu cyfeirio atynt a'u newid er mwyn i ni greu cymdeithas llai beirniadol a mwy deallus.Cofleidio\u2019r mislif!\u2022 Ceisiwch fod yn ymwybodol o bryd mae eich mislif yn dechrau (mae ap Flo yn dda ar gyfer hwn). Er hyn, weithiau mae eich mislif yn gallu bod yn afreolaidd o ganlyniad i straen a ffactorau eraill felly peidiwch a\u0302 phoeni gormod os nad ydych cyn dechrau ar yr un dydd bob mis.\u2022 Ewch a bag bach mislif gyda chi i\u2019r ysgol/gwaith fel eich bod chi wastad yn barod os ydych chi neu ffrind angen cyfarpar yn ystod y dydd. \u2022 Mae gan bob merch eitemau mislif maen nhw\u2019n hoffi eu defnyddio fwyaf, felly ffeindiwch yr eitemau sydd fwyaf cyfforddus i chi. \u2022 Mae poteli dw\u0302r poeth yn god send pan dwi ar fy mislif, mae\u2019n caniata\u0301u i gyhyrau\u2019r groth i ymlacio, ac mae\u2019n lleihau\u2019r boen dipyn. \u2022 Os ydych chi fel fi ac yn cael lot o boen, mae meddyginiaethau sy\u2019n helpu i waredu\u2019r boen fel paracetamol yn gallu bod yn help mawr yn enwedig wrth drio mynd i gysgu gyda\u2019r nos. \u2022 Ewch allan i gerdded neu wneud bach o ymarfer corff. Mae symud yn ystod eich mislif yn codi llif eich gwaed, sy\u2019n lleihau\u2019r poenau. \u2022 Ffeindiwch y snac sy\u2019n gwneud i chi deimlo\u2019n dda ar eich mislif. Party Rings i fi!\u2022 Gwyliwch raglen neu fideos ar YouTube sy\u2019n codi eich hwyliau ac sy\u2019n cymryd eich meddwl i ffwrdd o sut ry\u2019ch chi\u2019n teimlo ar eich mislif.Hafwen x"}]